सरकारी सुविधाओं का फायदा कैसे दिलवाया जाता है, वालसिंह से सीखें
भास्कर संवाददाता | बांसवाड़ा
पढ़ाईके बाद नौकरियों के पीछे भागते हुए गांव छोड़ जाने वाले तो बहुत हैं, लेकिन कुछ ऐसे भी हैं, जो अपने लोगों के लिए कुछ करने की खातिर डटे रहते हैं। ऐसा ही एक युवा शहर से करीब 50 किमी दूर गांगड़तलाई तहसील के सालिया गांव का वालसिंह खड़िया है, जो खुद तो लोगों को सरकारी सुविधाओं का फायदा दिलाने के लिए जुटा ही है, 50 और युवाओं को साथ जोड़कर आगे बढ़ा रहा है।
26 साल की उम्र में अपने क्षेत्र के ही निजी गर्ल्स कॉलेज के अंग्रेजी व्याख्याता बनकर पढ़ा रहे वालसिंह की कोशिशें घरों में शौचालय बनवाने, प्रधानमंत्री जीवन ज्योति, सुरक्षा योजना, विधवा कल्याण, पालनहार योजना के वंचितों को आवेदन करवाने और स्थानीय सरपंच-सचिव की मदद से स्वीकृतियां-लाभ दिलाने में जुटा है।
खड़िया बताता है कि एमए बीएड के बाद उसने कॉलेज ज्वॉइन किया। नेहरू युवा केंद्र से जुड़ा। पिछले साल 15 अगस्त को 10 युवाओं को साथ लेकर विवेकानंद नवयुवक मंडल बनाया। इसमें 9 वार्ड पंच शामिल हैं। फिर 10 युवतियों सहित 50 युवा और साथ आए तो ताकत बढ़ी और सरकारी शिविरों के जरिए योजनाओं से लोगों को जोड़ना शुरू किया, जिनके बारे में ग्रामीण बेखबर थे। अकेली उज्ज्वला योजना में 100 से ज्यादा फाॅर्म भरवाए। पालनहार योजना से 2 लोगों को जुड़वाया। पंचायत क्षेत्र के 6 राजस्व गांवों में 4 में युवा मंडल बनाकर उन्हें भी मदद में लगने को प्रेरित किया।
सालिया गांव के आधे घरों में बिजली नहीं
वालसिंहने अपनी टीम के सर्वे के आधार पर दावा किया कि 300 परिवारों वाले अकेले सालिया में अब तक 168 घरों में बिजली कनेक्शन नहीं है। 27 बुजुर्गों को पेंशन लाभ नहीं मिल रहा है। दरअसल 1362 जनसंख्या के इस गांव में 283 लोगों के आधारकार्ड और 478 लोगों के भामाशाह कार्ड नहीं बन पाए हैं। 217 लोगों के फोटो पहचान पत्र नहीं हैं। 73 घरों में अब भी शौचालय नहीं बने हैं। ऐसे में इनके दस्तावेज बनवाकर आगे मदद दिलाना चुनौतीपूर्ण कार्य है। ये हाल एक राजस्व गांव का है, तो ऐसे पांच गांवों की स्थिति सहज समझी जा सकती है। अब पंचायत से विशेष शिविर लगाकर यह काम करवाने की ठानी है। वह बताता है कि गांववाले और युवा शक्ति साथ हैं तो सब काम निश्चित ही पूरे करेंगे।
^ग्रामीणों को सरकारी मदद दिलाने के हमारे प्रयास चल रहे हैं। युवा मंडल की हर बैठक में हम उन्हें प्रोत्साहित कर रहे हैं। इस साल 100 बिजली कनेक्शन करवाए हैं। आगे भी सहयोग करेंगे। -हुकीदेवीचतराभाई पारगी, सरपंच सालिया
^सरकारीसुविधाएं नहीं मिलने के पीछे कारण जरूरी दस्तावेज नहीं बनना है। लोग जागरूक नहीं हैं। शिविर भी लगाए। युवा प्रयास कर रहे हैं तो हम भी पूरी मदद करेंगे। -सरलागरासिया, ग्राम सचिव सालिया
वालसिंह
पॉजिटिव स्टोरी
hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva kas_Deva